Source: https://tax-fin-lex.si/Zbirke/SodnaPraksaList?nodeId=a4c95288-8260-4ebf-8c41-997dc9bb9204
Timestamp: 2019-12-10 10:42:08+00:00
Document Index: 6835146

Matched Legal Cases: ['sodišče ', 'sodišče ', 'ZKP ', 'ZKP ', 'ZKP ', 'ZKP ', 'sodišče ', 'ZKP ']

Sodba IV Ips 87/2011
PREKRŠKOVNO PROCESNO PRAVO – PREKRŠKI - VARNOST CESTNEGA PROMETA
VS2005820
ZP-1 člen 22, 22/4. ZVCP-1 člen 23, 23/1-66, 235, 235/4.
postopek o prekršku - kazenske točke v cestnem prometu s prenehanjem veljavnosti vozniškega dovoljenja - voznik začetnik
Ker je sodišče nepravilno zaključilo, da je imel storilec v času storitve očitanega prekrška status voznika začetnika, mu je ob izrečenih enajstih kazenskih točkah tudi nepravilno izreklo prenehanje veljavnosti vozniškega dovoljenja.
Sklep I Ips 18896/2011-102
VS2005938
zahteva za varstvo zakonitosti – upravičenec za vložitev – oškodovanec – začasno zavarovanje zahtevka za odvzem premoženjske koristi
Oseba, ki ji je sodišče v kazenskem postopku začasno prepovedalo razpolaganje z nepremičninami (začasno zavarovanje zahtevka za odvzem premoženjske koristi), glede na določbo prvega odstavka 421. člena ZKP (kot oškodovanec) ni upravičena vložiti zahteve za varstvo zakonitosti.
Sodba I Ips 132/2010
VS2005911
ZKP člen 149b, 258, 371, 371/1-8, 371/1-11. URS člen 29, 37.
bistvene kršitve določb kazenskega postopka – nedovoljeni dokazi – tajnost občil – komunikacijska zasebnost – podatki o prometu v elektronskem komunikacijskem omrežju – pregled telefona – podatki o telefonskih klicih - odredba sodišča – razlogi o odločilnih dejstvih – pravice obrambe – zavrnitev dokaznega predloga – postavitev drugega izvedenca
Odkritje SMS sporočila in telefonske številke aparata, s katerega je bilo sporočilo poslano, na drugačen, zakonit način, je bilo neizogibno. Zato ni mogoče pritrditi vložniku, da je zgolj dejstvo, da policija ni imela ustreznega dovoljenja za pregled oškodovančevega telefona, nepopravljivo povzročilo nezakonitost vseh kasneje pridobljenih dokazov, povezanih z odkritjem sporočila, ki ga je obsojenec poslal oškodovancu in bi bilo zato potrebno, zgolj po formalnem kriteriju, tako pridobljene dokaze izločiti.
VSRS Sodba X Ips 472/2010
VS1015788
ZUS-1 člen 83, 83/2-1, 85, 85, 85/2. ZDDV člen 3, 3-1, 4, 4/1, 19, 19/5, 19/6, 33, 33/4, 34, 40, 40/1,40/2, 40/7-1. Pravilnik o izvajanju Zakona o davku na dodano vrednost člen 50, 50/3, 101, 101/1, 110, 110/3. Šesta direktiva Sveta z dne 17. maja 1977 o usklajevanju zakonodaje držav članic o prometnih davkih - Skupni sistem davka na dodano vrednost: enotna osnova za odmero člen 4, 4/1, 17, 17/2, 22, 22/3-a. Slovenski računovodski standardi (SRS) standard 21.
dovoljena revizija – davek na dodano vrednost – odbitek vstopnega DDV – dejanska dobava blaga kot pogoj za odbitek – na računu naveden datum dobave ni resničen - – avansni račun – račun za prejeto predplačilo
Blago po spornem računu, izdanem decembra 2005, dejansko ni bilo dobavljeno in ni prišlo do izročitve blaga, zato tudi ni mogoče govoriti o prenosu lastninske pravice kot obdavčljivi transakciji po 4. členu ZDDV. Iz dejanskih ugotovitev obravnavane zadeve tudi ne izhaja, da bi v tem primeru šlo za sklenitev pravnega posla brez dejanske izročitve oziroma dogovor o tem, da stroji in oprema ostajajo v posesti prenosnika (drugi odstavek 24. člena oziroma tretji odstavek 60. člena SPZ). Zato revident nima pravice do odbitka vstopnega DDV za nabavo blaga na podlagi prvega odstavka 40. člena ZDDV v davčnem obdobju december 2005. Po drugem in sedmem odstavku 40. člena ZDDV namreč pravica do odbitka vstopnega DDV nastane šele z dobavo blaga in pridobitvijo računa (ki pa mora biti verodostojna listina) oziroma druge listine, ki vsebuje elemente računa iz 34. člena ZDDV.
Sodba I Ips 11008/2011-17
VS2005901
ZKP člen 254, 410, 410/1-3.
Z branjem izvedeniškega mnenja je sodišče, kot je razvidno iz zapisnika o glavni obravnavi, ta dokaz izvedlo, vložnik zahteve pa je s takšno izvedbo dokaza soglašal in na vsebino prebranih listin ni imel pripomb - kršitev določbe 254. člena ZKP ni podana.
Sodba in sklep II Ips 256/2009
VS0014993
ODZ paragaraf 1418. Codice civile. Zakon o razveljavljanju pravnih predpisov, izdanih pred 6. aprilom 1941 in sovražno okupacijo člen 2. Zakon o veljavi Ustave, zakonov in drugih zveznih pravnih predpisov na ozemlju, na katero se je z mednarodnim sporazumom razširila civilna uprava FLRJ. Uredba o izvajanju zakonov in drugih zveznih pravnih predpisov na ozemlju, na katerega se je razširila civilna uprava FLRJ. ZPP člen 367, 367/2, 377.
dovoljenost revizije - vrednost spornega predmeta - zavrženje revizije - gradnja na tujem svetu - pridobitev lastninske pravice na nepremičnini - uporaba ODZ - Codice civile - območje STO
V obravnavani zadevi določbe italijanskega Codice civile iz leta 1942 niso uporabljive kot vir pravnih pravil.
Sodba IV Ips 80/2011
VS2005916
ZP-1 člen 59, 59/3, 155, 155/1-8, 167, 167/2. URS člen 22. Pravilnik o meroslovnih zahtevah za merilnike hitrosti v cestnem prometu.
bistvena kršitev določb postopka - razlogi o odločilnih dejstvih - obrazložitev - zahteva za sodno varstvo
Če sodišče glede dejstva, ki je odločilno (odgovornost storilca za prekršek) in je bilo izpodbijano z zahtevo za sodno varstvo, ni podalo razumljivih razlogov, je podana bistvena kršitev določb kazenskega postopka (8. točka prvega odstavka 155. člena v zvezi s tretjim odstavkom 59. člena ZP-1).
Sklep Cp 15/2011
VS0014775
ZMZPP člen 111. Pogodba med SFRJ in Češkoslovaško socialistično republiko o urejanju pravnih razmerij v civilnih, družinskih in kazenskih zadevah člen 51. ZNP člen 37.
priznanje tuje sodne odločbe – češka sodba – dvostranska pogodba - urejanje pravnih razmerij v civilnih, družinskih in kazenskih zadevah – pogoji za priznanje veljavnosti in izvršljivosti – pravilno in pravočasno vabljenje stranke
Presoja pogojev veljavnosti in izvršljivosti po Pogodbi med SFRJ in Češkoslovaško socialistično republiko o urejanju pravnih razmerij v civilnih, družinskih in kazenskih zadevah.
Sklep II DoR 402/2011
ODŠKODNINSKO PRAVO - POGODBENO PRAVO - CIVILNO PROCESNO PRAVO
VS0015108
OZ člen 100, 125, 239, 488, 490, 490/3. ZPP člen 367a, 367a/1, 367c, 367c/3.
dopuščena revizija - prodajna pogodba - izpolnitev pogodbe - odgovornost za stvarne napake - odgovornost za pravne napake - obveznosti prodajalca - sankcije za pravne napake - povrnitev škode - neposredna škoda - škoda zaradi zaupanja - posredna (refleksna) škoda - navidezna komisijska pogodba - poslovna odškodninska obveznost osebe, ki ni stranka pogodbe
Revizija se dopusti glede vprašanja, ali je prvi toženec pasivno stvarno legitimiran na podlagi poslovne odškodninske obveznosti.
Sklep II DoR 63/2011
VS0014731
ZPP člen 367, 367/3, 367a, 367a/1, 367a/1-1, 367a/1-2, 367c, 367c/3. OZ člen 131, 148, 179, 352. ZOR člen 154, 172, 200, 376.
dopuščena revizija – odstop od sodne prakse – obstoj sodne prakse – odškodnina za duševne bolečine zaradi kršitve osebnostne pravice – zavrnitev vloge za sprejem v državljanstvo - zastaranje terjatve – odgovornost države – višina odškodnine
Ugodeno predlogu za dopustitev revizije glede pomembnih pravnih vprašanj v zvezi s kršitvijo osebnostnih pravic.
Sklep II DoR 176/2011
STVARNO PRAVO – POGODBENO PRAVO – LASTNINJENJE
VS0014917
ZPP člen 367, 367/3, 367a, 367a/1, 367c, 367c/3. ZLNDL.
dopuščena revizija – družbena lastnina – pravica uporabe na nepremičnini – lastninjenje nepremičnin – imetništvo pravice pred lastninjenjem – pridobitev lastninske pravice na podlagi zakona – sklepčnost tožbenega zahtevka – solastnina
Revizija se dopusti glede vprašanja, ali je zahtevek na ugotovitev solastnine v primerih, kot je konkreten, sklepčen.
Sodba I Ips 40385/2010-70
VS2005915
ZKP člen 420, 420/2. KZ člen 217. ZFPPIPP člen 296, 409.
kršitev kazenskega zakona – goljufija – postopek osebnega stečaja – zmotna ali nepopolna ugotovitev dejanskega stanja
Ne drži, da obsojencu, ki je v postopku osebnega stečaja z odobrenim odpustom obveznosti, ni mogoče naložiti nobene denarne obveznosti.
Sodba X Ips 152/2010
VS1013573
ZDen člen 2, 2/1, 19, 19/1-4, 51, 51/1. SPZ člen 105, 105/3. SZ-1 člen 3, 3/3.
dovoljena revizija - denacionalizacija – vračanje solastniškega deleža na posameznem delu stavbe – del nepremičnine, ki je v premoženju zavezanca - bistveno okrnjena prostorska kompleksnost in okrnjen namen izrabe prostora in nepremičnin – skupni deli
Glede na določbo prvega odstavka 51. člena ZDen je revidentka zavezanka za vrnitev podržavljenega solastniškega deleža do 28/40 na tistem delu hiše (poslovnem prostoru v kleti stavbe), ki je v njeni uporabi. Revidentka, ki je glede na navedeno določbo ZDen zavezanka za vrnitev podržavljenega solastniškega deleža, ki se nahaja v njenem premoženju, se ne more sklicevati na vračanje v preostalem delu podržavljene stavbe, glede katerega ni zavezanka. Ni podan obstoj ovire iz 4. točke prvega odstavka 19. člena ZDen zgolj zato, ker zavezanki v izključni lasti ostaja manjši del zatrjevane prostorske celote. Obstoj ovir iz navedene določbe ZDen tudi ne more predstavljati okoliščina, da je predmet denacionalizacije in s tem vračanja v naravi solastninski delež.